**Veiledning for nye turledere i DNT Sunnmøre**

DNT Sunnmøre er regionens største frivillige organisasjon. DNT Sunnmøre jobber med å legge forholdene til rette for at flest mulig skal få gode naturopplevelser, gjennom blant annet organisering av aktiviteter, turer og kurs, merking og vedlikehold av stinettet, hyttedrift, og arbeid for vern av friluftsområder. Som frivillig i DNT Sunnmøre er du med i et unikt fellesskap og bidrar til å opprettholde og utvikle tilbudet vårt, som igjen fører til at friluftslivet blir lettere tilgjengelig for flere. Dugnad er selve ryggraden i DNT, og vi er helt avhengig av frivillige for å skape aktivitet og friluftsopplevelser for andre. Takk for at du engasjere deg!

Som frivillig i DNT Sunnmøre er du med i et unikt fellesskap og bidrar til å opprettholde og utvikle tilbudet vårt, som igjen fører til at friluftslivet blir lettere tilgjengelig for mange. Frivilligheten er selve ryggraden i DNT, og vi er helt avhengig av frivillige for å ivareta stier, hytter og for å kunne skape aktivitet. Takk for at du ønsker å engasjere deg!

**1. Rollen som turleder**

Som turleder representerer du DNT og er ansvarlig for at deltakerne får en trygg, inkluderende og positiv turopplevelse. Du skal:

* Ivareta sikkerheten for hele gruppen.
* Skape et godt sosialt miljø.
* Veilede og inspirere gjennom naturglede og friluftskunnskap.

**Dere som et team**
Det er alltid minst to turledere på tur. For at det skal bli en bra tur er det viktig at dere samarbeider godt. Det er dermed en fordel å bli godt kjent med og trygg på den/de man er turleder med. Slik er dere også bedre rustet til å håndtere en situasjon.

For turlederteamet er det er viktig med avklart ansvar og oppgaver. Dere må avklare hvem som gjør hva i forkant av turen, og fordele roller og oppgaver underveis. Dere må f eks avklare hvem som skriver turbeskrivelsen, fyller ut risikovurdering, tar med nødvendig utstyr, hvem som ønsker velkommen, hvem som leder ann og hvem som har baktroppen, og hvem som evt har siste ordet hvis noe skulle skje. Det er også viktig med god kommunikasjon underveis. Den som går fremst må snu seg jevnlig og gjerne få en tommel opp på at tempo er ok og at ting går bra med baktroppen. I etterkant av turen snakker dere sammen om hva som gikk bra, hvordan dere håndterte situasjoner/veivalg underveis og hva dere ville gjort annerledes til neste tur. Jobb sammen som et team!

**Bli kjent med DNT**

Du kan og bør lære mer om DNT og DNT Sunnmøre ved å lese deg opp på [nettsida vår](https://www.dnt.no/sunnmore). Alle frivillig bør også ta det digitale ambassadørkurset som er en fin måte å få innsikt og kunnskap om DNT som organisasjon. Ambassadørkurset tar du selv som e-læringskurs i appen Motimate, som kan benyttes både på telefon og pc.

Link Motimate: <https://innmelding.motimate.app/dnt>

Du registrerer deg ved å legge inn navn, e-postadresse, hvilken forening eller turlag du tilhører og hvilken rolle eller roller du har i foreningen.

**2. Før turen – planlegging**

**Velg passende tur:**

* Velg en tur/rute som passer deg som turleder i forhold til vanskelighetsgrad, lengde og terreng. Vær trygg i området du skal til, inkludert utfordrende partier
* Sjekk forhold som værmelding, snøforhold, flomfare og lignende.
* Gå gjerne turen på forhånd, særlig hvis den er ukjent for deg.
* Kontakt deltakerne i forkant av turen. Lengre turer tar kontakt lengre tid i forveien. Dagsturer så sender man gjerne en mail dagen før.
* Miljøtilpasninger: Hvordan redusere miljøbelastningen ved f.eks offentlig transport, logistikk.
* Ressurser i planleggingen
	+ DNTs turlederhåndbok
	+ Sikkerhet og beredskapssider på [dnt.no](https://www.dnt.no).

**Aktivitetssystemet og risikovurdering**

* Turen opprettes av DNT Sunnmøre etter avklaring. Du får tilgang til turen. Brukernavn er din e-postadresse
* Legg inn turbeskrivelse, se hva andre har
* Risikovurdering: Krysse av for at turen skal risikovurderes, og legge inn «aktivitetsleder».
* Gjør risikovurderinga, gjerne dager før turen slik at dere vet mer om forholda.

**Anbefalt utstyr til turleder**

* Førstehjelpspakke, kriseark, sitteunderlag og vindsekk
* Kart og kompass (og ev. GPS).
* Mobiltelefon (inkl mobil lader) med 113-appen. Satellitt-tlf hvis man skal til steder uten dekning
* Ekstra klær/mat i tilfelle nødsituasjoner.
* DNTs turledervest/jakke

**Du er en DNT-ambassadør**

* Vær bevist at du er en DNT-ambassadør. Du kan lære mer om DNT og DNT Sunnmøre ved å lese deg opp på [nettsida vår](https://www.dnt.no/sunnmore).
* Alle frivillig skal ta det digitale ambassadørkurset som er en fin måte å få innsikt og kunnskap om DNT som organisasjon. Ambassadørkurset tar du selv som e-læringskurs i appen Motimate, som kan benyttes både på telefon og pc. Link Motimate: <https://innmelding.motimate.app/dnt>
* Bruk gjerne bekledning som synliggjør at du er fra DNT

**3. Under turen – gjennomføring**

**Oppmøte og start:**

* Møt opp i god tid og ønsk deltakerne velkommen. Lær deg gjerne noen navn, og litt om hvem de er. Kanskje du fanger opp ting som kan være gunstig til seinere, som yrke, helsesituasjon og annet.
* Gjennomfør en kort presentasjonsrunde og ferdaråd.
* Sjekk at alle har riktig utstyr, og evt bekledning.
* Gå gjennom dagens plan, sikkerhet og eventuelle forventninger. Vær forberedt på å endre planene dersom det er nødvendig for sikkerheten.

**På turen:**

* Hold oversikt over gruppa. Bruk "fører og baktropp"-prinsippet.
* Tilpass tempoet etter den svakeste deltakeren.
* Hold pauser jevnlig, inkl teknisk stopp tidlig.
* Vurder kontinuerlig vær og forhold.
* Ha god dialog og kontakt med den andre turlederen, slik at dere er samstemte på veien videre. Vær åpen for å gi hverandre tilbakemeldinger underveis.
* Hvis dere tar ut proivant fra proviantuttaket (Skal være avklart i forkant av turen) så skal dette skrives ned og sendes til administrasjonen. Bruk gjerne vårt skjema for proviantuttak som du finner under “frivillig” på nettsida.
* Selvfølgelig sporløs ferdsel, både i form av søppel men også minst mulig belastning på naturen og dyrelivet.
* Vis vei, informer og skap gode opplevelser underveis.

**4. Etter turen**

* Takk deltakerne for turen.
* Svar på spørsmål og ta imot tilbakemeldinger.
* Ta en prat hvor dere evaluer turen både hvordan dere opplevde og håndtert turen som turleder og som turledere ilag – hva fungerte bra, og hva kunne dere gjort anerledes?
* Rapporter eventuelle uhell, uønskede hendelser eller avvik til DNT Sunnmøre.

**5. Tips for en god turlederstil**

Alle har sin egen måte å lede turer på. Finn den måten du liker best. Noen tips;

* Vær inkluderende og oppmerksom – se alle, ikke bare de du liker best
* Ha en positiv og løsningsorientert holdning.
* Formidle turglede og friluftslivets verdier.
* Vær tydelig og trygg – spesielt ved utfordringer.

**7. Viktige ressurser**

**Foreningsnett – for alle frivillige**

* Foreningsnett er portalen hvor alt av informasjon fra DNT til frivillige synliggjøres. Frivillige kan få tilgang til foreningsnett ved å sende en epost til hjelp@dnt.no med: fullt navn, e-postadresse, mobilnummer, forening/turlag, rolle/verv.

**DNT Trygg = Risikovurdering**

DNT Trygg er DNTs nye system for risikovurdering av våre aktiviteter. Det skal skrives risikovurdering på alle turer/aktiviteter. Systemet brukes også til turrapporter og avviksrapportering.

DNT trygg er koblet sammen med DNTs aktivitetssystem. Dette betyr at når det opprettes en ny aktivitet i aktivitetssystemet, så kan man der legge til navn og epostadresse på de som skal være aktivitetsledere/turledere på på turen/aktiviteten. Når det er gjort vil det automatisk bli opprettet en risikovurdering for aktiviteten.

For hver aktivitet dere skal være turleder på, vil dere motta en e-post med en unik lenke til risikovurdering til den konkrete aktiviteten dere skal risikovurdere. Når dere klikker på lenken for risikovurdering må dere logge dere på. Her brukes samme påloggingsløsning som for min side på dnt.no og frivilligsystemet.

**Frivilligsystemet**
Alle frivillige skal være registrert i frivilligsystemet. Gjennom frivilligsystemet har vi oversikt over og kan kontakte alle frivillige.

**Foreningsnett – for alle frivillige**

Foreningsnett er portalen hvor alt av informasjon fra DNT til frivillige synliggjøres. Frivillige kan få tilgang til foreningsnett ved å sende en epost til hjelp@dnt.no.

Webadresse:

* Send en bestilling til hjelp@dnt.no med: fullt navn, e-postadresse, mobilnummer, forening/turlag, rolle/verv.
* IT sender deg da informasjon slik at du får opprettet Microsoft-kontoen du trenger (om du ikke allerede har en).

**Veiledning, dokumentasjon for frivillige**

Vi har laget en base for veiledninger, tips og nyttige lenker og nyttige dokumenter til våre frivillige. Dette finner du på vår webside: <https://www.dnt.no/dnt-der-du-er/dnt-sunnmore/frivillig/informasjon-og-skjemaer-til-aktive-frivillige/>